Иван Вазов
Южнякът

chitanka.info

Южнякът най-после раздра

на Витоша снежната риза

и пролет кат бойно ура

победно у нази навлиза.

О, боже, прати ни и мир

след бури, борби и победи —

труд спорен след кървавий пир,

дух творчески меч да наследи.

Февруари 1916 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.